Aalborg DH skal have ny cheftræner. Allan Heine har takket nej til et tilbud fra klubben om at blive træner på deltid i stedet for - som i dag - på fuldtid. Grunden til, at Allan Heine ikke kan fortsætte på fuld tid er klubbens dårlige økonomi. Efter grundige overvejelser har Allan Heine besluttet at sige nej tak til tilbuddet. Han fortæller, at han har sagt nej tak, fordi han har fået et job som skolelærer på fuld tid, og at han derfor ikke har tid til et job på deltid, hvis han også skal få sit familieliv til at hænge sammen. - Jeg har fuld forståelse for, at Aalborg DH har det økonomisk svært. Jeg håber dog, at jeg inden længe kan være tilbage i et job som cheftræner i tophåndbold, siger Allan Heine, der dog ikke har nogle tilbud på hånden. Allan Heine stopper som træner i klubben 1. januar 2013. Han har sammenlagt været i Aalborg DH i ti år.

Referat:
Allan Heine har taget en endelig beslutning og takker nej til tilbuddet om at fortsætte som cheftræner på deltid.